Komission asetus (ETY) N:o 59/70, annettu 14 päivänä tammikuuta 1970, Romaniasta lähtöisin olevien kuorellisten munien lisämaksujen vahvistamatta jättämisestä



Virallinen lehti nro L 011 , 16/01/1970 s. 0001 - 0002

Suomenk. erityispainos Alue 3 Nide 3 s. 0008

Tanskank. erityispainos: Sarja I Alue 1970(I) s. 0006

Ruotsink. erityispainos Alue 3 Nide 3 s. 0008

Englannink. erityispainos: Sarja I Alue 1970(I) s. 0007

Kreikank. erityispainos: Luku 03 Nide 5 s. 0042

Espanjank. erityispainos: Luku 03 Nide 3 s. 0188

Portugalink. erityispainos: Luku 03 Nide 3 s. 0188



KOMISSION ASETUS (ETY) N:o 59/70, annettu 14 päivänä tammikuuta 1970, Romaniasta lähtöisin olevien kuorellisten munien lisämaksujen vahvistamatta jättämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 122/67/ETY (1), sellaisena kuin se on muutettuna asetuksella (ETY) N:o 830/68(2), ja erityisesti sen 8 artiklan 4 kohdan, ottaa huomioon lisämaksun vahvistamisesta kolmansista maista lähtöisin olevien siipikarjatuotteiden tuonnille 26 päivänä kesäkuuta 1967 annetun komission asetuksen N:o 163/67/ETY(3) ja erityisesti sen 4 artiklan, sekä katsoo, että kun jonkin tuotteen vapaasti rajalla -tarjoushinta laskee alle sulkuhinnan, tähän tuotteeseen sovellettavaa maksua on korotettava sulkuhinnan ja tämän tarjoushinnan erotuksen suuruisella lisämaksulla, tätä lisämaksua ei kuitenkaan sovelleta kolmansiin maihin, jotka ovat valmiit ja kykenevät takaamaan, että tuotaessa yhteisöön niiden alueelta peräisin ja lähtöisin olevia tuotteita käytetty hinta ei ole sulkuhintaa alhaisempi ja että kaikki kaupan vääristymät voidaan välttää, Romanian sosialistisen tasavallan toimivaltaiset viranomaiset ovat 5 päivänä marraskuuta 1969 päivätyllä kirjeellä ilmoittaneet olevansa valmiita antamaan tämän takuun tuoreiden tai säilöttyjen kuorellisten siipikarjan munien, muiden kuin siitosmunien, yhteisöön viennin osalta; ne valvovat, että munia vievät ainoastaan ulkomaankaupasta vastaavan valtionyhtiö Romagricola; ne valvovat myös, että edellä mainittuja tuotteita ei toimiteta tulliselvityspäivänä voimassa olevaa sulkuhintaa alhaisempaan vapaasti yhteisön rajalla- tarjoushintaan; tätä varten ne määräävät ulkomaankaupasta vastaavan valtionyhtiö Romagricolan välttämään erityisesti toimenpiteitä, jotka saattavat epäsuorasti johtaa sulkuhintaa alhaisempiin hintoihin, kuten kaupanpito- tai kuljetus- kustannuksista vastaamista, alennusten myöntämistä, kytketyistä kaupoista sopimista tai muita vaikutukseltaan vastaavia toimenpiteitä, Romanian sosialistisen tasavallan toimivaltaiset viranomaiset ovat lisäksi ilmoittaneet olevansa valmiita antamaan säännöllisesti ulkomaankaupasta vastaavan valtionyhtiön Romagricolan välityksellä komissiolle tiedoksi munien vientiä yhteisöön koskevat yksityiskohtaiset tiedot ja antamaan komissiolle mahdollisuuden valvoa jatkuvasti toteutettujen toimenpiteiden tehokkuutta, tämän takuun antamista koskevan ilmoituksen noudattamiseen liittyvistä ongelmista on keskusteltu yksityiskohtaisesti Romanian sosialistisen tasavallan edustajien kanssa; näiden keskustelujen perusteella voidaan arvioida, että tämä kolmas maa kykenee noudattamaan antamaansa ilmoitusta; tämän vuoksi lisämaksua ei pitäisi kantaa Romanian sosialistisesta tasavallasta peräisin ja lähtöisin olevien edellä mainittujen tuotteiden tuonnilta, ja siipikarjanlihan ja munien hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen N:o 122/67/ETY 4 artiklan mukaisesti vahvistettuja maksuja ei koroteta lisämaksulla Romanian sosialistisesta tasavallasta peräisin ja lähtöisin olevien yhteisen tullitariffin nimikkeeseen 04.05 A I b) kuuluvien tuoreiden tai säilöttyjen kuorellisten siipikarjan munien, muiden kuin siitosmunien, tuonnilta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä tammikuuta 1970. Komission puolesta Puheenjohtaja Jean REY (1) EYVL N:o 117, 19.6.1967, s. 2293/67 (2) EYVL N:o L 151 30.6.1968, s. 23 (3) EYVL N:o 129, 28.6.1967, s. 2577/67